
Cum  quadriennio  absoluto  finis  immineret  stu- 
diorum, et  in  eo  essem,  ut  publicas  de  his  red- 
derem rationes,  diu  anceps  haesitavi,  quam  eli- 
gerem materiam.  In  quovis  medicinae  campo 
multa  quidem  supersunt  digna,  quae  propius 
tractentur  atque  illustrentur,  nos  autem  juvenes, 
peregrini  fere  et  novi  hospites,  nil  ullius  mo- 
menti praestare  possumus,  cum  omni  experientia 
careamus,  quae  tamen  nusquam  magis  valeat, 
quam  in  arte  nostra.  Tamen  casum  propositum, 
omnium  cognitione  non  plane  indignum,  habeo, 
praesertim,  cum,  quantum  ego  scio,  hi  casus  ra- 
rius occurrant,  scilicet  de  carcinomate  uteri 
cum  graviditate  conjuncto. 

Equidem  aestimo,  multos  mirari,  quid  sit, 
quod  ego  me  ad  scribendum  de  re  tam  gravi 
contulerim,  cum  jam  omni  aetate  viri  ingeniosis- 
simi atque ' doctissimi  sese  contenderint,  defini- 
tionem v eramque  naturam  scirrhi  et  carcinoma- 
tis statuere.  Tantum  abest,  ut  novam  definitio- 


nem  novamque  theoriam  de  hoc  morbo  propo- 
nam, ut  potius  casum  propositum,  qui  revera 
paulo  ante  in  Xenodochio  nostro  occurrit,  mo- 
nitore doctissimo  Dr.  Ed.  de  Siebold,  enarrem. 

Etsi  initio  hujus  dissertationis  de  natura,  ori- 
gine scirrhi  et  carcinomatis  extensius  opiniones 
plurium  doctissimorum  virorum  comparo,  cave 
tamen  credas,  me  illorum  opiniones  refutare,  in- 
evitabile enim  hoc  esse  puto,  si  plene  hanc  ma- 
teriam tractare  volo. 

Parce  vitiis,  L.  B.  faveque  auctori.  Quae 
praesenti  opusculo  desunt,  suppleat  aetas;  non 
enim  differendum  est  tirocinium  in  senectutem. 

De  hoc  persuasus  fortiter  ad  rem  aggressus 
est  et  pro  viribus  materiam  electam  elaboravit 


AUCTOR. 

§•  I. 

Quamvis  ad  naturam  rei  pertineat,  indolem  atque 
structuram  alicujus  organi  scire,  ut  cognoscamus  ejus 
functiones  physiologicas,  tamen  maxime  necessarium 
, est,  nullam  viam  nullumque  refutare  subsidium,  qui- 
bus ad  verum  judicium  de  indole  ejus  et  structura 
perducamur,  ut  de  morbis  ejus  recte  judicare  pos- 
simus. Quam  ob  causam  propositum  mihi  est,  de 
structura  uteri,  ad  quam  praesertim  hic  casus  de- 
scribendus spectat,  dicere,  ut  de  natura  et  indole 
hujus  morbi,  ejus  curatione,  quantum  fieri  potest, 
clare  et  perspicue  disseram. 

§•  II- 

Nova  de  hoc  proponere  mihi  in  animo  esse 
nequit,  sed  auctoritate  plurium  celeberrimorum  vi- 
rorum nixus,  quibus  equidem  plene  consentio,  de- 
scribam rem  quatenus  sequentia  hujus  opusculi  sibi 
poscunt.  Opinione  antiquorum,  partim  et  recentio- 
rum,  uterus  fibris  muscularibus  exstructus  est,  qua- 
rum ope  manifestationes  periodicas  et  activas  et  passi- 
vas exercet,  quas  nominarunt  „Semimusculos.”  Cum 
vero  anatomia  altiorem  occupasset  gradum,  plurimis 
viris  celeberrimis  curae  erat,  occulta  pro  viribus  de- 
tegere; eorumque  inquisitiones  ostenderunt,  uterum 
musculis  non  esse  extructum , sed  componi  te^tu 


celluloso  1),  vasis  sanguiferis,  lymphaticis,  nervis  et 
fibris  singularibus  cum  fibris  2)  arteriarum  compa- 
randis. Textu  celluloso  maxima  uteri  pars  conti- 
netur, qui  in  virginibus  densissimus  invenitur,  mag- 
namque  vim  habet  elasticam.  Vasa  sanguifera,  et 
quidem  arterias  permultas,  recipit,  quo  locupletissi- 
mum sanguinis  fit  organon. 

Praecipuae  sunt:  Arteria  uterina,  ad  utrumque 
latus,  ex  arteria  umbilicali,  alios  ramos  descenden- 
tes ad  cervicem,  alios  inter  lamina  ligamenti  lati  ad 
corpus  fundumque  uteri  mittit.  Arteria  spermatica 
interna  ramos  ad  partem  lateralem  superiorem  uteri 
mittit  et  connexa  est  cum  uterina.  Arteria  sper- 
matica externa,  ramus  arteriae  epigastricae,  cum  li- 
gamento rotundo  in  substantiam  uteri  transit.  Quae 
arteriae  omnes  inter  sese  cohaerent,  serpentinam 
lormam  imitantur,  ita,  ut  quam  maximam  pati  pos- 
sint extensionem. 

Venae  eandem  viam  retro  petunt.  Venae  sper- 
maticae internae  componunt  plexum  pampiniformem, 
vena  spermatica  externa  in  venam  epigastricam  tran- 
sit. Plexus  uterinus  magnum  est  rete,  in  quo  vena 
uterina  maxima.  Omnes  inter  sese  connexae  sunt, 
eandem  formam  serpentinam  arteriarum  imitatae, 
omnino  uterum  amplectuntur.  — Vasa  lympha- 
tica ex  parynchimate  uteri  ortum  capiunt.  Plexus 
uterinus  omnium  maximus  in  plexum  hypogastri- 
cum, plexus  spermaticus  externus  cum  ligamento 
lato,  in  plexum  cruralem  abit.  — 

Nervi  partim  e plexu  renali,  mesenterico  su- 
periore, nervo  sympathico  maximo,  partim  e plexu 
hypogastrico  et  nervis  cruralibus  ortum  capiunt. 

<)  Conf.  Waltcr  de  morbis  peritonaei  et  apoplexia. 
Berol.  1785.  4.  tab.  12.  p.  24. 

*)  Conf.  Hudolphi  Phyaiologie.  1.  Bd.  98.  Not.  p.  89- 

Peritonaeum  circumdat  uterum  totum,  segmen- 
to inferiori  excepto,  plures  plicas  atque  duplicatu- 
ras gignit,  quibus  ligamenta  continentur.  — 

§.  III. 

Organon,  cujus  structuram  priori  § descripsi, 
corpori  mulieris  gravissimum  esse,  nemo  medico- 
rum unquam  negavit;  plurimorumque  corpus  mu- 
liebre invadentium  malorum  fontem  esse  constat. 
Tria  praesertim  sunt  stadia  vitae  mulieris,  quae  con- 
templemur, necesse  est,  quia  germen  in  se  ferant 
malorum : 

1)  stadium  a partu  usque  ad  pubertatem,  scii, 
mensium  fluxum. 

2)  A pubertate  ad  tempus  mensium  cessantium. 

3)  Stadium  decrepititatis,  a tempore  mensium 
cessantium  usque  ad  mortem. 

Prima  juventute  nullum  discrimen  inter  utrum- 
que sexum  observatur,  nisi  genitalium;  organorum 
teneritatem,  vitam  vegetativam  in  utroque  videmus 
eandem;  morbis  iisdem  invaduntur.  Nurn  animi 
adsit  discrimen?  Nonnulli  quidem  contenderunt,  so- 
lummodo hocce  esse  derivandum  ex  educatione. 
Equidem  novi  gemellos  diversi  sexus,  qui  eadem 
gavisi  sint  educatione  diligenti,  sed  quam  maximum 
animi  adest  discrimen.  Equidem  puto  quoad  ani- 
mum certe  differri.  Puer  animi  agilis,  petulantis, 
ferocis,  nullum  timet  periculum,  quo  majus  ei  vi- 
detur, eo  libentius  et  audacius  adit,  nil  altum,  nil 
profundum  ei,  nil  sublime.  Puella  contra  timida, 
modesta,  mobilis,  munditiem  magis  curans  puero, 
et  si  coram  ea  puer  adeat  periculum,  ne  damnum 
ei  afferatur  metuens,  orare  non  desinit,  donec  ob- 
sequatur. ' 

§.  IV. 

Quo  magis  aetate  procedunt,  eo  magis  et  ani- 

mo  et  negotiis  et  habitu  discedunt.  Juvenis  ad 
pubertatem  progressus  formae  atque  habitui  viri  no- 
bilissimo sese  propinquat  et  corpore  et  animo  puel- 
lam longe  praecedit.  Omnes  partes  corporis  per- 
fectiori cultu  splendent,  barba,  virorum  decus,  cir- 
cumvestit mentupn,  vox  gravior  et  virilior,  musculi 
solidiores.  Famam  intendere  factis  viri  opus.  Mu- 
lier vero  ad  pubertatem  progressa,  initio  jam  mul- 
tis magnisque  vitam  suam  adeo  minantibus  mole- 
stiis conflictatur.  Uterus,  hucusque  organon  omni 
functione  propria  carens,  sine  ulla  cum  caeteris  or- 
ganis conjunctione,  infimum  vitae  occupans  gradum, 
nunc  vitam  degere  coepit  activam.  Copia  vasorum 
augetur,  indeque  color  mutatur.  Cum  caetero  or- 
ganismo intime  connexus,  eum  afficit  et  vicissim 
ab  eo  afficitur  et  non  solum  in  hunc  1),  sed  etiam 
in  animi  functiones  magnam  vim  exhibet.  Ex  hoc 
tempore  sedes  fit  secretionis  propriae,  sanguinis  men- 
strui, quae  hanc  periodum  vitae  mulieris  indicat. 
Et  sane!  gravissima  est  et  periculosa.  A praesen- 
tia aut  absentia  menstruorum  tota  dependet  mulie- 
ris vita  futura.  Causam  proximam  utilitatemque 
mensium  exponere,  nobis  in  mente  esse  nequit,  sed 
tantum  de  iis  dicamus  2),  ad  conceptionem,  ob  quam 
mulier  creata  est,  necessarios  esse.  Hoc  vitae  sta- 
dium in  partes  quasdem  dividi,  quisque  intelliget. 
Virgo  hucusque  aetate  progressa  actui  conceptionis 
partusque  molesti,  nutritioni  infantis,  officiisque  ma- 

1)  Fr.  B.  Osiander  uber  die  Entwickelungs  - Krankhei- 
len  in  den  JBliithejahren  des  weiblichcn  Gesclilechts.  Tti- 
bing.  1S20  — 21.  Conf.  Hcnkc  Lclirbucli  der  gerichtlichen 
Medicin.  $.  287  et  2S8. 

2)  Factum  quidem  est,  ut  mulieres  omnino  menstruis 
carentes,  conceperint,  quod  autem,  rarius  quia  accidat,  pro 
exceptione  habendum.  Conf.  EI.  dc  Sicbohl  Frauenzim- 
mer-Krankheiten  1.  Bd.  p.  46  et  47. 

tris  satisfacere  potest.  Magnis  eam  hoc  tempore 
conflictari  periculis,  praesertim  si  juventute  variis  ac 
multis  laboraverit  morbis,  multorumque  causam  ma- 
lorum ab  hinc  esse  quaerendam,  patet.  Non  vero 
omnibus  mulieribus  contingit  fortuna,  ut  percipiant 
gaudia  matris,  quod  quibus  non  contingit,  parata 
est  miserrima  vita,  quippe  quae  magnis  doloribus 
vexentur,  nec  non  saepe  conscientiae  morsu  cru- 
cientur, quod  dies  perdiderint;  natura  enim  ultrix 
severa  et  justa. 

§•  v. 

Nunc  mulier  propagationis  opus  consumavit, 

menstrua  sese  subducunt  et  cum  hoc  stadio  decre- 

$ 

pititatis  sterilitas  incipit.  Cutis  ante  adipe  pulvino 
tecta,  nunc  laxa,  rugosa,  labia  pudenda  vanescunt, 
uterus  minor  in  longitudinem  sese  magis  extendit, 
excedit  ex  communicatione  cum  caetero  organismo; 
vasa  eum  iterum  relinquunt,  iterurnque  sine  func- 
tione propria,  vix  ei  conservationis  .suae  vis  inest, 
onus  mechanicum,  molestum  organismo  adhaeret. 
Hoc  disponitur  ad  varios  morbos  periculosos,  pro- 
lapsus, retroversionem,  degenerationes,  quibus  prae- 
sertim scirrhcsa  adriumerarida.  Mammae  quoque 
mutantur,  collabuntur,  evanescunt,  explanantur,  lor- 
mamque  thoracis  virilis  prae  se  ferunt. 

Cum  his  mutationibus  corporis  animus  quoque 
mutetur  necesse  est.  Morosae,  stomachosae,  diffi- 
dentes, dominandi  cupidae,  garrulae  sunt.  Haec 
animi  pathemata  non  minus  ad  dispositiones  mor- 
borum morbumque  ipsum  conferunt,  quem  expla- 
nare mihi  in  anirno  est. 

§.  VI.  . 

Haec  omnia  praemitti,  necesse  fuit,  ut  de  causis, 
origine  et  natura  scirrhi  et  carcinomatis  perspicue 
dissereremus.  Antiquissimis  medicis  certe  jam  no- 


tum  fuit  terribile  hoc  malum;  et  tamen,  quod  miran- 
dum est,  hucusque  tam  densis  tenebris  natura  ejus 
obvelatur  }),  ut  omnes  auctores  ingeniosissimi  in 
tam  diversas  abierint  opiniones;  quas  omnes  pro- 
bare, comparare  limites  hujus  opusculi  non  permit- 
tunt. Difficillimum  ergo  aestimandum,  summam 
universamque  statuere  notionem  de  scirrho.  Quis- 
que facile  intelliget,  definitionem  scirrhi,  quam  fere 
omnes  Pathologi  statuerint,  scii,  esse  tumorem  du- 
rum, indolentem  glandulosis  partibus  insitum,  mi- 
nime sufficere.  Durities  enim  non  semper  adest  in 
scirrho  et  in  aliis  tumoribus  non  scirrhosis  durities 
summa:  glandulosas  partes  occupet,  minime  ne- 
cesse  est,  sed  quaevis  pars  mollis  sedes  scirrhi  esse 
potest,  e.  g.  uterus.  Definitio  scirrhi  haec  mihi 
videtur  optima,  etsi  non  omnia  amplectens,  aut 
omni  casui  apta:  est  tumor  indolens,  durus,  inae- 
qualis partium  mollium,  chronicum  observans  de- 
cursum cum  proclivitate  in  carcinoma  abeundi. 
Scirrhus  uteri  ergo  est  tumor  indolens  perdurus 
inaequalis,  cervici  atque  portioni  vaginali  solito  in- 
sidens, cum  proclivitate  in  carcinoma  abeundi  et 
tunc  cum  frequenti  haemorrhagia,  magnis  dolori- 
bus, efiluxuque  male  olentis  et  corrodentis  ichoris 
conjunctus. 

§.  VII. 

Cum  difficile  sit,  tumorem  scirrhosum  a non 
scirrhoso  partis  oculis  nostris  non  celatae  bene  di- 
stinguere, difficilius  certe  aestimanda  est  cognitio 
scirrhi  partis  interne  absconditae.  Ne  autem  nos 
cognitio  ejusmodi  partis  scirrhi  fugiat,  nullam  viam 
nullumque  subsidium  refutare  licet;  similes  indura- 


«)  Conf.  Richter  Bibliothecam  chirurgicam;  Bell,  Gras- 
kuis,  Wcnsel. 


tiones  aliarum  partium  investigemus,  nec  explora- 
tionem internam  et  externam,  aut  signa,  quae  cum 
hoc  malo  conjuncta  esse  solent,  negligamus.  Prae- 
sertim tria  notanda  sunt  stadia  in  scirrho  uteri, 
quae  illustrare  juvabit. 

Stadium  primum,  scirrhus  incipiens.  Plerumque 
hoc  stadio  cognitio  nos  fugit,  praesertim,  quia  ae- 
grae tunc  opem  medici  implorare  soleant,  si  jam 
secundum  morbi  stadium  apparuerit.  Initium  hu- 
jus morbi  dolor  quidam  modo  punctorius,  modo 
obtusus  nobis  designat  De  sensu  plenitudinis  et 
gravitatis  conqueruntur  aegrotae.  Retentionem  uri- 
nae observamus,  quamquam  semper  nisus  mitten- 
dae urinae  adest.  Fluxus  mensium  enormis,  aut 
copiosus  aut  parcus,  aut  tandem  omnino  deest  et 
ejus  locum  fluor  albus  chronicus  occupat,  aut  tan- 
tum intervalla  explet.  Alvus  modo  obstructa  modo 
soluta.  Omnino  scirrhus  hoc  stadio  non  majores 
molestias  adfert,  quam  fluor  albus  vulgaris.  Ex- 
ploratio externa  parum  nobis  ostendit,  ni  scirrhus 
fundum  uteri  occupat;  nec  magis  interna;  tantum- 
modo paulo  duriorem  portionem  vaginalem,  quae 
apud  mulieres  jam  enixas  magis  minusve  aperta 
est,  in  mulieribus  nondum  graviditatis  orificium 
uteri  solito  rotundum  opertumque  invenitur.  In  his 
plures  per  annos  sine  ullis  molestiis,  nisi  potentiae 
nocentes  inseruntur,  latere  potest.  Si  vero  scirrhus 
fundum  uteri  arripuerit,  portio  vaginalis  nullam  tibi 
ostendat  mutationem,  tum  praesertim,  cum  multae 
magnaeque  metrorrhagiae  causa  sunt;  etiam  in  sta- 
dio carcinomatis  fallere  potest,  ut  medicus  credat 
non  adesse  scirrhum. 

Stadium  secundum.  Uti  jam  supra  diximus, 
hoc  stadio  aegrae  opem  medici  implorare  solent. 
Omnia  symptomata  nunc  augentur,  ponderis  sen- 

sus  in  pelvi  ab  aegris  accusatur,  doloribus  nunc  cru- 
ciantur, fluxus  mensium  cum  fluore  albo  alternat, 
et  ex  hoc  tempore  conditionem  suam  malam,  quin 
periculum  praesagiant,  cognoscunt.  Signa  consen- 
sualia  permulta  hoc  stadium  comitantur;  permagna 
macie  conficiuntur  ex  digestione  et  inde  nutritione 
laesa.  Vomitus  saepius  redit.  In  exploratione  ex- 
terna abdomen  tensius  sentitur,  praesertim  si  scir- 
rhus  fundum  uteri  occupat.  Exploratione  interna 
et  coitu  dolores  valde  augentur,  quibus  finitis  etiam 
perdurant.  Genitalia  externa  tument.  Portionem 
vaginalem  durissimam,  inaequaliter  laceratam  et  do- 
lorosam esse  animadvertitur.  Per  rectum  explora- 
tio instituta  uterum  nobis  praebet  massam  duram; 
rectum  interdum  angustius,  tuberculis  haemorrhoi- 
dalibus  obstructum  est,  quorum  causa  in  circula- 
tione turbata  quaerenda.  Sanies  e vagina  tenuis- 
sima effluit  odoremque  foetidissimum  spargit,  etiam 
fluxus  mensium,  si  nondum  cessit,  male  olet;  quod 
etiam  interdum  primo  stadio  observatur.  Sanies 
partes  vicinas  arrodit.  Affectiones  hystericae,  sy- 
stema nervosum  affectum  esse,  indicant.  At  defi- 
ciente malo  odore  ne  inducatur  medicus  ad  male 
cognoscendam  morbi  naturam  *),  nam  accidit,  ut 
ne  minimus  quidem  odor  adsit,  itaque  effluvium 
sese  habeat,  uti  fluor  albus  chronicus  habitualis. 

Stadium  tertium.  Doloribus  dirissimis  crucian- 
tur miserae  sine  intermissione,  nec  non  dolores  in 
urinam  mittendo  coitumque  exercendo  perdurant, 
qui  pelvis  regionem  perstringunt.  Vespertino  tem- 
pore valde  augentur,  somnum  interrumpunt.  Re- 
productio  valde  turbatur,  desiderium  ciborum  o'm- 

*)  Conf.  EI.  de  Sicbold  Frauenzimmer- Krankheiten, 
£d.  1.  p.  632.  et  Ed.  de  Sicbold,  Dissert.  de  carcinomate 
uteri  p.  18.  Not.  5. 


nino  deest,  vomituritio  vomitusque  ipse  vexant  ae- 
gras. Oedemate,  paralysi  aut  paresi  extremitatum 
inferiorum  affectae  sunt.  Color  viridis,  flavus,  leu- 
cophlegmaticus  faciem  obtegit.  Partes  vicinae,  va- 
gina vesica  urinaria  *),  rectum,  rarius  etiam  colon *  2), 
corroduntur,  ulcera  carcinomatosa  in  pelvis  cavo, 
ossium  caries  gignuntur.  Colliquationes,  febris  lenta^ 
effluxus  ichoris  sanguine  mixti,  cum  doloribus  augen- 
tur. Saepissime  partes  excrescentiarum  uteri  ela- 
buntur,  observatum  imo  est  3),  totum  uterum  solu- 
tum et  elapsum  esse. 

Exploratio  interna  hoc  stadio  instituta,  partes 
tali  modo  corrosas  tibi  ostendet,  ut  vix  possint  di- 
stingui. 

§.  VIII. 

Omnia,  quae  congestionem  sanguinis  augent, 
et  inter  haec  praesertim  inflammatio  uteri,  indeque 
stasis  humorum,  depositio  lymphae  plasticae,  ad 
quam  structura  hujus  organi  multum  adjuvat,  causa 
proxima  hujus  mali  terribilis  accusanda  sunt.  Du- 
plici autem  modo  inflammatio  apparet,  modo  ar- 
teriosa, modo  venosa.  Arteriosa  inflammatio  rarius 
occurrit  et  non  magnam  ostendit  proclivitatem  in 
scirrhum  abeundi,  sed  potius  abscessus,  hydrops, 
gangraena  eam  sequuntur.  Venosa  inflammatio,  ad 
quam  uterus  ob  structuram  spongiosam  et  cellulo- 
sam jam  propensus  est,  facilius  indurationem  adducit. 

Si  vitam  mulieris  a pubertate  usque  ad  stadium 
decrepititatis  illustremus,  multas  inveniemus  occasi- 


*)  In  collectione  Cei.  EI.  de  Siebold  praestans  ejus- 
modi exemplar  reservatur,  casusque  a nobis  adhuc  nar- 
randus de  eodem  testatur. 

2)  Conf.  Hvfeland’s  Journal  der  praktischen  Ileilkunde 
Bd.  IX.  St.  p.  164. 

3)  Conf.  EI.  de  Siebold  1.  c.  Bd.  1,  p.  635. 

one8  et  situationes  causam  hujus  morbi  continentes. 
Ad  causas  praedisponentes  numeranda  sunt: 

Constitutio  tenera,  Jaxa,  debilis  vel  congenita, 
vel  morbis  acquisita  1).  Etsi  haereditaria  quaedam 
dispositio  nondum  satis  demonstrata  est,  tamen  non 
omnino  neganda  est.  Imprimis  habitus  scrofulosus 
ad  hunc  morbum  praedisponit  et  scirrhus  inde  or- 
tus glandulosi  speciem  prae  se  fert.  Ex  hoc  opti- 
me elucet,  scirrhum  non  semper  esse  morbum  lo- 
calem, qui  extirpatione  partium  affectarum  possit 
sanari,  sed  toti  constitutioni  ita  insidere,  ut  uno 
loco  degeneratione  scirrhosa  resecta  altero  iterum 
appareat. 

Porro  non  solum  affectus  debilitantes,  moeror, 
tristitia,  solicitudo,  amor  infelix,  usus  veneris  frus- 
traneus,  haemorrhagiae  copiosae,  lochia  suppressa, 
venus  denegata,  quam  ob  causam  2)  moeniales  hoc 
morbo  frequentissime  corripiuntur,  uti  jam  supra 
§.  IV.  diximus,  ad  hunc  morbum  conferunt,  — sed 
etiam  incitantes  nocent:  abusus  veneris,  vita  nimis 
lauta,  luxoriosa,  sedentaria  accusanda  sunt. 

Causae  occasionales  permultae  occurrunt: 

Praeceps  suppressio  mensium  aut  lochiorum  ex 
refrigeratione  inter  has  praesertim  nominanda  est3). 
Tractatio  rudis  in  partu,  laesiones  uteri  manu  aut 
instrumentis  infectae;  pessaria  male  conformata  et 
imperita  manu  applicata.  Injectiones  adstringentes 
ad  uteri  haemorrhagiam  sistendam  incaute  adhibi- 
tae, 

t)  Conf.  casum  narratum  de  uteri  inflammatione  in 
dissertatione  a Boettchcr. 

2)  Vide  Observationes  Dionis  in  itinere  suo  per  Gal- 
liae provincias.  Idem  Vcsalius  testatur  chir.  magna  lib.  V. 
cap.  16. 

3)  Conf.  Mauriceau  observatioin  sur  la  grossesse  et 
sur  maladies  des  femmes.  Observat.  387  et  4 18. 

tae,  virus  syphiliticum.  Coitus  praecox  et  violentus, 
si  membrum  virile  normalem  magnitudinem  exce- 
dat, separatio  violenta  placentae,  praesertim  prae- 
viae. Masturbatio,  imprimis  instrumento  violento 
duro  rudique  manu  exercita,  quam  maxime  accu- 
sanda est,  cum  non  solum  mechanicum  effectum 
exhibeat,  sed  etiam  systema  nervosum  et  sanguife- 
rum  excitet. 

§.  IX. 

Imago  hujus  morbi  tristissimi  descripta  quam 
pessimam  praebet  prognosin.  Miserrimam  mortem 
patiuntur  plurimae,  nec  ullo  remedio  reservari  pos- 
sunt. Opem  medici  potissimum  eo  Stadio  implo- 
rant, quo  jam  tantos  fecerit  progressus  scirrhus,  ut 
vix  leniri  possit  aegrae  status.  Primo  stadio  pro- 
gnosis melior.  Scirrhus  ex  causa  syphilitica  geni- 
tus facilius  curatur,  quod  jam  Fraiik  proponit.  Non 
solum  conjunctiones  uteri  cum  aliis  organis  terri- 
bile hoc  malum  adjuvant  et  accelerant,  sed  etiam 
situs  uteri  absconditus  remediorum  usum  et  effec- 
tum quam  maxime  impedit.  Quo  major  pars  uteri 
arrepta  est,  eo  pejor  prognosis  et  si  partes  vicinae, 
rectum,  vesica  urinaria,  sint  corrosae,  nulla  spes  re- 
manet vitae. 

Si  dispositio  adsit  haereditaria,  congenita,  raro 
ex  arte  nostra  salus  speranda  est.  Carcinoma  vero 
apertum,  febris  lenta  perdurans,  sudores  nocturni, 
diarrhoea  nunquam  cessans,  sanguinis  corrupti  aut 
ichoris  odor  foetidissimus,  haemorrhagiae,  convul- 
siones, pessima  sunt  signa  et  mortem  praesagiunt 
certissimam. 

Ex  extirpatione  tunc  solum  salus  speranda  est, 
si  nec  dispositio  congenita  haereditaria  adsit,  nec 
nimis  jam  increverit  malum. 

o 

V'  §.  X. 

Priusquam  ad  curationem  hujus  morbi  trans- 
eamus, qonnulla  tamen  de  complicatione  cum  gra- 
viditate adjiciamus.  Prima  quae  nobis  occurrit  quae- 
stio est:  num  conceptio  persistente  scirrho  heri 
potest? 

Si  ad  mali  hujus  originem  regredimur  conside- 
rantes, quantulas  molestias  initio  id  efhciat  et  quam 
parvam  uteri  partem  invadat,  cur  non  heri  possit, 
ut  concipiat  mulier  crescatque  foetus,  intclligcn- 
dum  non  est.  Primo  graviditatis  tempore  mirum 
est,  quantopere  corpus  animusque  concitetur,  uteri 
receptivitas  augeatur,  ut  hominis  germen  servetur 
et  excolatur.  Omnis  vis  reproductiva  matris  exco- 
lendo ei  adhibetur,  ita  ut  ipsae  morbosae  secretio- 
nes sistant,  unde  ht,  ut  incipiens  scirrhus  uteri  gra- 
viditatis tempore  jam  non  longius  progrediatur,  at- 
que adeo,  qui  omnibus  remediis  restitisset,  ea  ipsa 
consanaverit.  Optime  id  manifestum  datur  in  phthisi. 
Major  autem  admiratio  incedat  nos  de  eo,  quod 
secundo  scirrhi  stadio  I),  imo  summe  diruto  utero 
graviditas  et  plene  maturus  venter  produci  possit; 
quod  obervationes  El.  de  Sicbuld *  2),  Sommeri  3), 
Boeri  4),  conhrmant.  Videtur  itaque  integer  uterus 
non  tam  ad  concipiendum  fructum  desiderari,  quam 
integra  ovaria,  lluc  accedit,  quod  in  iis,  qui  scir- 
rho uteri  laborant  5 6),  instinctus  sexus  saepissime  ad- 
auctus est. 


*)  Conf.  EI.  dc  Sicbold  Frauenzimmer-Kranklieiten 
Bd.  1.  p>  624.  Anmerk. 

2)  Ejusdem  Journal  fur  Geburtshiilfe  und  Frauenzim- 
mer- Krauklieiten.  Bd.  III.  St.  J.  p.  49.  sq. 

3)  Stark’s  Arcliiv,  Bd.  III.  St.  3.  p.  £8«. 

* ) Boer  Abhandlnngen  und  Versuche  geburishulflichen 

Inhalts. 

6)  El.,  de  Sicbold  1.  c.  p.  58.  Anmerk. 

§.  XI. 

Cognitionem  graviditatis,  si  scirrhus  adsit,  per- 
difficilem esse,  nemo  non  videt;  praesertim  cum 
morbus  jam  eo  processerit,  ut  ad  stadium  secun- 
dum pervenerit  incesserifque  in  portionem  vagina- 
lem. Omnia  graviditatis  indicia  per  se  jam  incerta, 
sive  omnino  evanescunt,  sive  temere  pro  morbi  af- 
fectibus habentur.  Acute  adhibitum  examen,  num 
coitus  hoc  tempore  celebratus  sit;  et  ne  minimum 
quidem  refutandum , quod  cognitionem  adjuvat  et 
certam  reddere  potest.  Imprimis  autem  inquisi- 
tio externa  hanc  ambiguitatem  saepe  explicat,  ut  in 
casu,  quem  nos  proponimus,  ubi  scirrhus  tantopere 
jam  increbruerat,  ut  nil  quidem  discerni  posset,  con- 
tra quae  foetus  pars  distincte  per  iqtegumenta  ex- 
terna contrectari  poterat.  Siquidem  scirrhus  inva- 
sit in  uteri  fundum,  acute  adhibita  inquisitione  in- 
terna ad  certum  perveniri  potest.  Nunquam,  si  oc- 
currant ejusmodi  casus,  graviditatem  adesse  posse, 
obliviscatur  medicus,  quod  jam  satis  experientia  do- 
cuit, ut  § priore  diximus  et  auctores  doctissimos 
nominavimus  et  casus  a nobis  describendus  huc 
spectat. 

§.  XII. 

Curationem  hujus  mali  terribilis  duplici  via  ten- 
tarunt  medici,  remediis  scii,  internis  et  externe  ap- 
plicatis. Primum  nostrum  est  removere  causas.  In 
primo  morbi  stadio  methodus  antiphlogistica  plu- 
rimis in  casibus  indicationibus  respondet.  Venae- 
sectionem,  Hirudines,  Nitrum,  Cremorem  tartari ; 
inunctiones,  injectiones,  semper  tamen  statui  aegrae 
indolique  rnorbi  accommodatas,  eligamus,  praeser- 
tim si  inflammatio  est  acuta.  In  inflammatione  sic 
dicta  chronica  mercurius  dulcis  praestantissimum 
remedium;  inunctiones  ex  unguento  hydrargyri  cine- 

reo  in  regione  pubis,  injectiones  e cicuta  hirudines- 
que ad  dolores  mitigandos. 

Regimen  atque  diaeta  reguletur,  vitam  degat 
aegra  laboriosam,  nec  motionem  corporis  negligat 
animumque  sibi  conservet  hilarem;  itinera  faciat; 
diaeta  sit  tenuis,  vegetabilibus  magis  constans.  Sy- 
philis, arthritis  et  scrophulosis  suam  postulant  cu- 
rationem, aeque  ac  vitia  menstruorum.  Omnia  ex- 
terna nocentia  amoveantur,  uterus  prolapsus,  retro- 
versus reponatur;  pessaria  omnino  rejicienda  sunt. 

Si  secundum  apparuerit  stadium,  ars  nostra 
jam  minus  valet.  Multa  quidem  remedia  laudata 
sunt,  sed  plurimis  in  casibus  spem  vanam  reddide- 
runt. Praecipua  sunt:  Radix  sassaparillae,  cicuta 
vel  conium  maculatum,  calendula,  belladonna,  aqua 
laurocerasi,  aqua  calcis,  sabina,  mercurius,  arseni- 
cum. Recentiori  tempore  commendarunt  Cliristien 
et  JVestring  Aurum  suboxydatum,  forma  pellula- 
rum  et  inunctionis;  ille  grani  dimidium  usque  ad 
grana  quatuor,  hic  grani  £ usque  ad  granum  unum; 
JVestring  etiam  auri  oxydato-ammoniati  gr.  xi  cum 
amylo  bis  per  diem  inungendi  in  labia  pudenda 
probavit. 

Si  scirrhus  in  carcinoma  transierit,  curatio  tan- 
tum palliativa  esse  potest;  nulla  salus  ex  arte  spe- 
randa, totus  organismus  mali  particeps  est.  Ma- 
xime nunc  nostrum  est,  sublevare  aegrotarum  vires, 
.dolores  vehementissimos  mitigare.  Munditiem  cu- 
remus, ne  partes  vicinae  arrodantur,  purgemusque 
ulcus  carcinomatosum,  ut  minuatur  effluxus,  injecti- 
ones e cicuta,  daucorum  succo  expresso,  nucum  ju- 
glandum,  decocto  chinae  cum  tinctura  opii  adhi- 
bendae sunt.  Ad  vires  sustentandas  praesertim  cor- 
tex peruvianus  adjuvat,  diaeta  nutriens.  Lenimen- 
tum maxime  adferens  remedium  est  opium  purum, 


gr.  I — 1[  pro  dosi;  aut  linctura  thebaica  guttas  XV 
p.  d.,  ne  somnum  interrumpatur,  pulv.  Doweri.  Ca- 
vendum tamen  est,  ne  opium  obstructionem  alvi 
adducat,  et  oleum  Ricini  interponendum  est.  Vo- 
mitus chronicus  hyosciamo,  opio  compescitur.  Hae- 
morrhagias  contineamus  situ  horizontali,  elix.  acid. 
Hali,  tinct.  opii  et  cinamomi,  spongiis,  aluminis  et 
gummi  arab.  solutione  infectis,  in  vaginam  applicatis 
Sed  inevitabilem  ad  mortem  grassantur  ct  ar- 
tis nostrae  confitenda  est  impotentia. 

§.  XIII. 

Brevi  etiam  extirpationem  uteri  probemus.  Prius- 
quam tamen  de  extirpatione  dicamus,  quaestio  no- 
bis occurrit,  num  quemvis  scirrhum  aut  carcinoma 
quodque  extirpatione  absolute  removeri  liceat.  Pro 
parte  jam  de  hoc  §.  IX.  diximus.  Hic  vero  locus 
mihi  videtur  aptus  esse,  quo  longius  indicationes 
et  contraindicationes  perpendamus.  Scirrhus  dupli 
cis  est  generis,  aut  idiopathicus,  aut  sympathicus^ 
localis  aut  toti  constitutioni  inhaerens;  duplicique 
modo  scirrhus  fieri  potest,  transiens  aut  ab  idiopathico 
ad  sympathicum,  aut  a sympathico  ad  idiopathicum; 
aeque  ac  in  ulceribus  venereis.  Ex  hac  duplici  ra- 
tione operationis  dependet  eventus  et  scirrhus  idio- 
pathicus tantum  extirpando  sanari  potest.  Difficil- 
lima autem  aestimanda  hujus  cognitio,  cum  symp- 
tomata ejus  positiva  omnino  desint  et  tantum  ex 
negativis,  quae  sunt  symptomata  scirrhi  sympathici, 
prodeant.  Quae  autem  sunt:  Dispositio  haeredita- 
ria,  si  partes  vicinae,  glandulae  axillares  aut  mam- 
mae simul  sint  affectae;  si  adsit  lippitudo  et  scir- 
rhus non  <>x  causa  traumatica  ortum  ceperit.  In- 
terdum etiam  exanthema  proprium,  coloris  rubri, 
lentiforme,  paene  pellucidum  observatum  est;  quod 
signum  scirrhi  sympathici  dicitur.  Pauci  exislunt 


casus,  qui  faustum  habuerint  exitum.  De  extirpa- 
tione  partiali  sermo  non  est,  cum  parum  afferat 
utilitatis  et  redeat  saepissime  malum. 

Extirpatio  totalis  recentissimo  tempore  a Lan- 
genheck, E/,  de  Siehold,  Sauter  exercita  est,  omnes  au-, 
tem  videre  exitum  infaustum ; uno  casu  excepto, 
quem  Langenheck  narravit,  in  quo  autem  prolapsus 
uteri  aderat.  Omnes  per  vaginam  extirpationem 
perfecerunt;  Langenheck.  semel,  regulas  sectionis  cae- 
sareae  sequens,  per  integumenta  abdominis.  Om- 
nes prolapsum  uteri  exoptant  et  Osiander  conci- 
liavit, si  non  adesset  prolapsus,  artificialem  perficere. 

Exitus  solito  lethalis  ab  inde  pendet,  ut  aegrae 
tunc  prius  operationem  postulent,  si  omnia  alia  re- 
media frustranea  videant  et  stadium  tertium  jam 
apparuerit  totusque  organismus  particeps  sit  mali. 
Huc  accedit,  ut  uterus  nervorum  vasorumque  san- 
guiferorum  locupletissimum  sit  organon,  quorum 
laesio  periculosissima  ob  haemorrhagiam  internam, 
nullo  modo  sistendam.  Peritonitis  invadit  aegras, 
nihilo  supprimenda,  totus  apparatus  antiphlogisticus, 
remediaque  nil  efficiunt.  Excitantia,  Moschus,  ae- 
gram eo  citius  ad  mortem  perducunt.  Feliciter 
etiam  peracta  extirpatione,  quis  est,  qui  contendat, 
nunquam  hoc  malum  redire? 

Cura  palliativa  therapeutica  primum  semper  tene- 
bit locum,  cum  ex  operatione  nonmodo  non  videamus 
salutem,  sed  potius  ea  mortem  celerius  adducamus. 

§.  XIV. 

Nunc  nil  obstat,  quin  lectoribus  casum,  quem 
observare  mihi  in  regio  instituto,  directore  Ed.  de 
Siehold  contigit,  proferam. 

Carolina  F.,  aurigae  uxor,  quatuor  et  triginta 


*)  Conf.  EI.  dc  Sicbolrf  Frauenzimmer-Krankheit.  p.  680. 

annos  nata,  primae  aetatis  annos  prorsum  sana  per- 
egit. Menses  leviter  sine  molestiis  apparuerunt  qua- 
tuordecim  annos  natae;  trium  dierum  typum  ha- 
buerunt redieruntque  recte  quarta  quavis  hebdomate. 
Nupta  anno  vicesimo  quinto  statim  concepit;  prae- 
gnans optime  s£  habuit  et  pospere;  sine  omni  ad- 
jumento artis  parturiit.  At  tempus  puerperis  justum 
non  observavit,  sed  aliquot  dies  post  partum,  ut  in 
sueta  olficia  incumberet,  lecto  surrexit,  nescio,  an 
nimia  de  victu  cura  deficientibusque,  qui  eam  satis 
sustinerent  ac  foverent.  Infanti  ipsa  praebuit  mam- 
mas, ex  quo  nil  cepit  molestiae,  eoque  lacte  depulso 
menstrua  adfuerunt  recta,  nisi  ut  nunc  quarto  et 
decimo  quovis  die  redierint.  Hinc  consequi  videtur, 
ut  jam  tum  systema  ejus  genitalium  male  mutatum 
fuerit,  cujus  causam  probabiliter  quaeras  in  eo,  quod 
a partu  prius  quam  aequum  lecto  surrexerit,  quo 
functiones  puerperii,  mulieri  gravissimae,  turbatae 
sint.  Non  multo  post  iterum  graviditata,  aeque  leviter 
prospereque  peperit,  nec  post  hunc  partum  quidem 
puerperae  statui  sese  accommodavit  perque  novem 
menses  tres  liberos  lactavit.  Ipsa,  hoc  sibi  magnum 
detrimentum  intulerit,  necesse  esse,  intellexit,  quippe 
quae  per  id  tempus  languide  lasseque  sese  habuerit, 
facile  intellectu  reputanti,  quantas  molestias  unus 
puer  lactens  matri  inferat.  Menstrua  postea  redeuntia, 
aeque  ac  post  primum  partum  aegrotare  perrexerunt. 
Profluvium  sanguinis  magis  magisque  auctum,  circiter 
festum  natale  Christi  anni  praeterlapsi,  eo  processe- 
rat, ut  auxilium  ex  medicis  quaerere  cogeretur;  qui 
id  remediis  solitis  coarctare  studebant.  At  vehe- 
mentia integra  rediit  misereque  patientem  quam 
maxime  confecit. 

Sequuntur  ex  hac  historia  tria  gravia  momenta, 
quae  cognitionem  morbi  nobis  levant: 

a)  Turbatio  functionis  puerperii, 

b)  Quae  ea  verisimile  effecta  est  menstruorum 
profusa  quantitas. 

c)  Nimis  magna  et  veluti  exorta  lactis  secretio. 

Quid  tamen  maxime  accuses,  difficile  judicatu, 

quum  omnia  organismo  mulieris  par  inferant  peri- 
culum. Atrocia,  quae  sequuntur  ex  suppressione  et 
turbatione  lochiorum,  efficiunt  tam  multos  morbos 
primarios  totidemque  secundarios,  ut  peritonitidem, 
metridem,  febrem  puerperarum,  in  quibus  saepius, 
quam  quis  credat,-  causam  tam  multorum  saepe  per 
totam  vitam  durantium  malorum,  praecipue  indura- 
tionis,  quaerere  licet.  Nec  minora  mala  nimia  et  vi 
extorta  lactis  secretio  contrahit.  Quae  continuo  se- 
quuntur, sunt  mala  conditio  et  inopia  sanguinis, 
sustentationis  defectio  aliaque  multa.  Idem  est  de 
profusis  menstruis. 

Status  praesens.  Die  undecimo  ante  Cal.  Julias 
in  regium  puerperarum  institutum  auxilium  petitum 
venit,  tertium  ventrem  ferens,  comitante  medico 
Dr.  Zimmermanno , qui  mulieris  historiam  nobiscum 
communicavit.  Mulierem,  facie  leucophlegmatica, 
malis  flaccidis,  oculis  latentibus,  macie  tenuatam 
valde  languidam  cognovimus,  fnde  a festo  nati 
Christi  gravidam  se  esse  et  a festo  Paschali  pri- 
mum foetus  motum  se  sensisse  dixit.  Sanguinis 
profluvia  finem  fecerant,  primis  tantum  mensibus 
redierant  interdum,  sed  inde  a mense  Aprili  cesse- 
rant. Contra  ea  ingentibus  regionem  sacralem  per- 
stringentibus doloribus,  torminibus,  quae  persinistrum 
pedem  descenderunt,  affecta  est;  quod  hac  muliere 
irritabili,  sanguinis  egena  facile  explices  dicendo, 
utero  gravido  prope  jacentes  nervorum  plexus  pres- 
sos esse.  Simul  adfuit  paralysis  vesicae  urinariae 

indeque  incontinentia  urinae,  nec  non  febrim  len- 
tam cognoveras. 

Disquisitio.  Omnia,  uterum  male  esse  mutatum, 
indixerunt;  et  priusquam  cognosceres,  facile  putabas, 
hunc  morbum  esse  scirrhum  vel  carcinoma  uteri. 
Quae  medicus  eam  curans  exquisiverat  dixeratque, 
hanc  opinionem  probaverunt. 

Mammae  non  valde  turguerunt,  quod  hoc  morbo 
non  bene  fit,  quibus  pressis  humor  serosus  lacteus 
effluxit.  Ceterum  neque  indurationes  in  iis  obser- 
vabas; nec  glandulae  axillares  turguerunt.  Ventre 
extenso  umbilicus  plane  erugatus  fuit,  uteri  fundum 
contrectando  observabas  ad  dextram  supra  umbili- 
cum esse  ibique  pedes  foetus,  acuteque  quum  con- 
trectares, fluctuationem  animadvertebas.  Non  dubium 
itaque,  quin  mulier  gravida  esset.  Et  hic  quidem 
casus  fuit,  quo  exploratio  externa  multo  gravioris 
momenti  quam  interna  esset.  Omnino,  ubi  portio 
vaginalis,  vel  prope  sitae  partes  morbo  ita  degene- 
ratae sunt,  ut  in  iis  nil  certe  cognoscas,  inquisitio 
externa  certiores  nos  reddit  quam  interna;  imo  ea 
sola  nos  dijudicantes,  utrum  mulier  gravida  sit,  an 
non,  ducat,  opus  est. 

Inquisitio  interna  morbum  ipsum  nos  edocuit. 
Vagina  massis,  brassicam  imitatis,  scirrhosis  omnino 
expleta  fuit;  initium  capientibus  post  arcum  ossium 
pubis,  porrectisque  ad  aperturam  inferiorem,  nec 
solum  partis  vaginalis,  sed  tota  vagina  degenerata 
fuiU  Uteri  oris  nil  contrectando  animadvertebas, 
solum  ad  partem  aversam  dextramque  paulo  mollis 
locus  fuit,  de  quo  tamen  nil  certe  diceres.  Hac 
saeva  degeneratione  de  praevia  foetus  parte  sermo 
nullus  esse  potuit.  Ceterum  scirrhum,  ut  qui  glan- 
dulosus esset,  in  carcinoma  transire  vidimus.  Curatio 
hucusque  simplex,  lenimentum  unicum  opium  erat, 

quod  eo  melius  adbibi  poterat,  quum  nullam  om- 
nino obstructionem  efficeret. 

Prognosin,  res  cum  ita  se  habeant,  pessimam 
esse  constat.  Scirrhus  in  hunc  gradum  progressus 
graviditasque  ad  malum  exitum  facta  conjunctio. 
Per  tempus  graviditatis  quidem  ducet  vitam  aerum- 
nosam, quippe  illa  praevaleat  et  morbum  retineat 
quasi,  quia  tum  virium  reproductivarum  systema 
irritetur,  omniaque  ad  nutriendum  foetum  impendat 
mater,  necesse  sit.  Post  partum  eo  celerius  ad  mortem 
grassatur;  quae  statim  post  partum,  aut  inter  patu- 
riendum,  praecipue  haemorrhagia  lethali  ex  inser- 
tionis loco  placentae,  cum  uterus  contrahi  nequeat, 
fato  succumbere  potest.  Siquidem  nunc  summum 
scirrhi  gradum  contemplemur,  ubi  ne  orificium  uteri 
quidem  contrectando  animadvertis  et  quam  difficilem 
hoc  partum  reddat  et  consideremus,  naturam  sibi 
viam  parare  non  posse  omnibus  clausis,  parturien- 
tem omnes  exhausuram  vires,  acutis  instrumentis 
armata  manu,  tantum  medicum  obstetricium  aper- 
turum viam : — non  possumus,  miseram  fato  infelici 
occubituram,  non  dicere.  Huc  accedit  incisionem 
perdifficilem  esse,  cum  nil  adsit,  quo  certe  ducatur, 
exceptis  illis  faustioribus  casibus,  quibus  quae  orificii 
uteri  reliqua  sint,  incisionem  direxerint,  aut  id  ipsum 
incisum  sit.  Quidquid  erit,  quod  nominant  „Accou- 
chemont  forc£”,  adhibendum  erit,  cum  solito  ita  se 
res  gerat,  ut  metuas,  ne  parturiens  morti  prius  suc- 
cumbat, quam  enixa  sit  partum. 

Haec  tunc  praedicta  sunt.  Omnibus  remediis 
rejectis  excepto  opio , requies  summa  leviaque  nu- 
trientia praescripta  sunt. 

Nunc  quidem  a medico  ejus  doctissimo  Dr. 
Zimmcnnanno,  simul  cum  medico  primario  instituti 
])r.  Ed.  de  Siebold  curata  est.  In  dies  se  pejus  ha- 
buit, doloribus  vehementissimis  miseram  crucianti- 
bus, praecipue  noctu,  copiose  tantum  datum  opium 
lenirnentum  afferre  potuit.  Saepissime  dolores  ejus- 
modi erant,  ut  anxie  medicum  arcesseret,  putans, 
tempus,  quo  pareret,  adesse;  verum  tamen  hi  do- 
lores mitigati  sunt,  ut  renovata  vehementia  redirent. 
Suppliciter  saepe  oravit  medicum,  ut  se  liberaret  a 

doloribus  saevissimis,  atque  nil  retineat  eum  quin 
operationem  faceret;  at  ille  constanter  speravit,  fore, 
ut  natura  benigna  aperiat  viam  ad  excludendum  par- 
tum aptam.  Demum  oedema  universale,  praecipue 
femorum,  labiorum  pudendorum,  abdominisque  ac- 
cessit. Integumenta  abdominis  externa  ita  tumue- 
runt, ut  nunc  per  ea  et  ne  minimam  quidem  par- 
tem foetus  attrectando  animadverti  liceret,  quod  prius 
facillimum  esset. 

Die  III.  A.  J.  Augusti  mane,  desideratum  cum 
timore  tempus  venisse  visum  est.  Dolores  perseve- 
rantes ipsa  pro  veris  habuit.  Arcessitus  medicus  Dr. 
Ed.  de  Siebold  cum  medico  secundario,  viro  doctis- 
simo Widdow  persuasum  sibi  habuit,  partui  tempus 
adesse.  Ad  summum  gaudium  ad  dextram  superio- 
rem partem,  orificium  uteri  ad  magnitudinem  nurni 
quatuor  grossorum  apertum  invenit,  per  quod  ve- 
lamenta ovi  perrumperent.  Quod  tamen  summum, 
ad  quod  orificium  uteri  extendi  posset;  ad  sinistram 
enim  digito  degenerationes  scirrhosae  obviae  jacuere, 
et  ad  dextram  tantum  partes  molles. 

Accouchement  force  adhibendum  visum  est.  In- 
cipiendum fuit  a dilatatione  orificii  arte  facta,-  et  qui- 
dem instrumentis  acuti.s.  Omnia  parata  sunt  instru- 
menta ad  operationem  perficiendam;  uti:  forfex 
Osiandri,  qua  usus  est  aa  resecandas  excrescendas, 
culter  Savygnianus , forceps,  omnia  stiptica  remedia- 
que restaurantia. 

Aegra  talem  habuit  situm,  ut  pelvis  cetero  cor- 
pore altior  esset,  operator  sedit  flexis  genibus  duos- 
que  digitos  manus  sinistrae  ad  orificium  introduxit, 
qui  cultro  certi  essent  ductores,  persecuit  ad  inferio- 
rem sinistramque  partem  degenerationes  scirrhosas, 
animadvertens  illum  stridorem,  quem  dat  percisio 
cartilaginis.  Ne  guttula  quidem  sanguinis  effluxit. 
Cum  autem  cultro  perdurae  illae  massae  perscindi 
nequirent,  forfice  incisio  facta  est  ad  superiorem  si- 
nistramque atque  demum  ad  dextram  superiorem 
partem.  Ad  hanc  tertiam  incisionem  sanguis  efflu- 
xit, quo,  degenerationem  nondum  eo  processisse, 
apertum  datum  est;  quod  attrectando  quidem  ani- 
madversum est.  Simul  velamentis  ruptis  aqua  de- 

fluxit  et  praevium  caput  foetus  pertractando  depre- 
hensum est;  ita,  ut  frons  ad  anteriorem  sinistram, 
fontanella  major  post  atque  super  symphysin  ossium 
pubis,  minor  vero  ad  symphysin  sacro-iliacam  dex- 
tram sitae  essent.  Summa  difficultas  manui  sinis- 
trae, in  cavum  uteri  penetranti,  opposita  erat,  cum 
ad  sinistram  imprimis  durities,  gibbi  alieni  late  seor- 
sum protensi  essent.  Aegre  eo  ventum  est,  ut  ca- 
put ad  dextram,  qua  uterus  tanto  degeneratus  non 
esset,  deferretur;  quo  demum  facto  pes  sinister  ap- 
prehendi detrahique  potuit.  Laqueo  in  eo  appli- 
cato, iterumque  manu  introducta,  ut  pes  alter  ca- 
peretur, opera  data  est,  reposita  manu,  quae  cum 
Funiculo  umbilicali  prolabens  immineret.  Hoc  quo- 
que difficillimum  fuit,  scirrhosis  partibus  spatio 
adeo  angustato.  Attamen  demum  contigit,  eum  in 
vaginam  protrahere  atque  sinistro  pede  per  la- 
queum tracto  situm  foetus  mutare.  Nunc  parum 
operae  fuit  alterum  quoque  pedem  protrahendi  ex 
externis  genitalibus,  ut  simul  apprehenderentur.  Quo 
facto,  totius  partus  explicatio,  brachiis  lege  artis  so- 
lutis, ad  caput  usque  bene  convenit.  At  capite  no- 
vae allatae  sunt  difficultates.  Hoc  rerum  statu  ma- 
gnum paravit  gaudium  immaturitas  foetus,  qua  id 
effectum  est,  ut  caput,  quod  rationem  haberet  cor- 
poris partu  jam  editi,  facile  extrahendum  fuisset, 
nisi  jam  conditio  flaccida  foetus,  ossium  capitis  at- 
que epidermidis  dissolutio,  color  malus  funiculi  um- 
bilicalis, imo  universus  matris  morbus,  mortem  foe- 
tus indixissent.  Interea  demum  caput  extrahere  con- 
tigit, quo  foetus  ad  lumen  prolatus  fuit  Uterum  mas- 
culini an  foeminini  esset  generis,  parum  liquit.  Jam 
dudum  vita  exierat  finemque  septimi  mensis  asse- 
cutus. Cum  secundinae  paulo  post  non  sponte  se- 
qui viderentur,  nec  minimi  dolores  ad  uterum  con- 
trahendum apparerent,  lege  artis  remotae  sunt.  Ad 
sinistram  anteriorem,  supra  ramum  horizontalem  si- 
nistrum ossis  pubis  insertae  digitis,  facile  separatae 
fuerunt  nullisque  affectibus  extractae.  Sic  demum 
partui  adfuit  finis,  qui  tam  immensas  difficultates 
praebuerat. 

Mirum  est,  quod  nec  inter,  nec  post  partum 

haemorrhagia  apparuerit,  excepta  ea,  quae  ultima  in- 
cisione effecta.  Quo  indicitur,  quanto  processerit 
scirrhus,  ad  illam  speciem  pertinere,  quam  supra 
§.  VIII.  memoravi,  scii,  glandulosum  fuisse.  Fun- 
gus haemathodes  multo  aliam  atque  adeo  lethalem 
haemorrhagiam  produxisset. 

Statim  post  partum  patiens  se  habuit  fatigatam, 
debilem,  de  doloribus  singularibus  non  conquesta 
est.  Pulsus  parvus,  debilis,  frequens,  nulla  pars  cor- 

5 oris  frigebat,  vultus  manavit  sudore.  Ad  recrean- 
as  vires  paululum  vini  oblatum  ei,  scutella  juris 
carnium.  Mox  autem  quaesta  est  de  siti  non  ex- 
stinguenda; magis  magisque  vires  evanuerunt,  pulsus 
parvus  minorque  factus  est,  quartaque  post  partum 
hora  diem  obiit  supremum. 

Prognosis  nostra  ergo  probata  est  denuoque 
stabilitum,  graviditas  ejusmodi  morbi  decursum  etsi 
retinere  possit,  tamen  post  partum  eo  celerius  in 
mortem  iri.  Causam  hujus  mortis,  universam  de- 
bilitatem accusandam  esse  liquet,  haemorrhagiae 
enim  ni  1 cognoscebas. 

Sectione  instituta  saevissimas  scirrhositates,  qui- 
bus ipsa  vesica  urinaria,  et  intestinum  rectum  arrepta 
sint,  vidimus.  Uterus  non  colorem  rubrum  caeru- 
leumve  prae  se  tulit,  sed  tam  album,  quasi  ne  gut- 
tula quidem  sanguinis  ei  infuisset;  omnia  maximam 
sanguinis  inopiam  indixere,  contractus  paululum  in 
regione  umbilicali  situs  fuit.  In  cavo  uteri  sangui- 
nis aliquid  adfuit,  scii,  loco  insertionis  placentae, 
verumtamen  de  haemorrhagia  interna  sermo  esse 
non  potuit.  Ceterum  uterus  densus,  nec  laxus  ex- 
tensusve.  Caetera  intestina  integra  fuerunt,  excepto 
liene  admodum  parvo  et  dissoluto.  — 


CURRICULUM  VITAE 

EX 

GRATIOSI  MEDICORUM  ORDINIS  EEROLINENSIS 
DECRETO  ADJECTUM. 


Ego  Beriramus  Zeppenj eld , Recklinghusii  Guestphalo- 
rum , confessioni  catholicae  addictus,  natus  sum  anno 
MDCCCI1I  die  XXVII  Septembris,  patre  Joanne  Zep- 
penj eld,  quem  dudum  jam  defunctum  lugeo,  et  matre 
Elisahctha,  e gente  Genius , qua  adhuc  gaudeo  dilectissima. 

Progymnasium  urbis  patriae  frequentavi,  cura  viro- 
rum spectatissimorum  in  scientiarum  primordiis,  quae 
ibidem  tractari  solent,  eruditus,  anno  MDCCCXXl  die 
XVIII  Octobris  in  gymnasium  Monasteriense  profectus, 
in  classem  secundam  receptus  sum.  Duobus  post  annis 
examine  feliciter  superato,  testimonioque  maturitatis  Nr.  II. 
mihi  attributo,  almam  litterarum  universitatem  petii  Rhe- 
nanam: ibique  t.  t.  Rectore  magnifico  Cei.  Augusti. 
Anno  MDCCCXXIII  die  XV1II  Octobr.  numero  civium 
academicorum  adscriptus,  nomenque  Cei.  Nasse  t.  t.  me- 
dicorum ordinis  Decano  professus  sum. 

Exinde'Professorum  philosophici  medicorumque  ordi- 
nis celeberrimorum  praelectiones  frequentavi  has: 

Ex  ordine  Philosophorum:  Logicam  Cei.  oan  Kal- 
ker;  Psychologiam  Cei.  Dr.  Eloenich\  Physiccn  experi- 
mentalem  Cei.  a Milnchow \ Chemiam  experimentalem 
Cei.  G.  Bischoff\  Botanicen  generalem  Cei.  Nees  ab 
Esenbeck  sen.J  pharmaceuticam  Nees  ab  Esenbcck  jun. ; 
Zoologiam  et  Mineralogiam  Cei.  Prof.  Goldfujs. 

Ex  ordine  Medicorum:  Osteologiam  et  Syndesmo- 
logiam  hominis  et  comparatam  Cei.  Prof.  Wcber  j Ana- 

tomiam  generalem  et  specialem,  nec  non  comparatam 
systematis  nervorum  hominis  et  animalium , Physiologiam 
Cei.  Prof.  Mayer\  in  arte  cadaveris  dissecandi  duces  mihi 
fuerunt  Mayer  et  Weber.  Pathologiam  generalem  mihi 
tradidit  Cei.  Prof.  Ennemoser’.  Pathologiam  et  Therapiam 
morborum  acutorum  Cei.  Prof.  llarlefs\  Pathologiam  et 
Therapiam  generalem  et  specialem  morborum  acutorum 
et  chronicorum  Cei.  Prof.  Nasse.  — De  Pathologia  et 
Therapia  morborum  chirurgicorum , de  morbis  oculo- 
rum, de  Akiurgia,  fracturis  et  luxationibus  ossium,  de 
fasciarum  ct  deligationum  usu  Cei.  Prof.  a IValther  au- 
divi. Pharmacologiam  artemque  formulas  concinnandi 
Cei.  Prof.  E.  Rischaff  me  edocuit. 

In  exercitationibus  pathologicis  per  annum  unum, 
annumque  dimidium  in  therapeuticis  Cei.  Prof.  Nasse ; 
in  chirurgicis  per  annnm  unum  Cei.  a IValther  mode- 
ratores mihi  erant. 

In  arte  obstetricia  theoretica  per  annum  dimidium, 
perque  annum  dimidium  in  practica  instructus  sum  a Cei. 
Prof.  Stein. 

Bonna  relicta  ob  mortem  patris  carissimi  res  fami- 
liares interruperunt  cursum  academicum.  Quibus  vero 
remotis  ad  almam  literarum  universitatem  Berolini  me 
contuli,  ibique  de  Anatomia  pathologica  audivi  Cei.  Prof. 
Rudo/phi:  nec  non  iterum  in  exercitationibus  chirurgicis 
Cei.  Prof.  Rust;  in  medicis  Cei.  C.  Neumann  modera- 
tores habui,  eoque  directore  hospitium  insanorum  fre- 
quentavi simulque  eum  de  moibis  psychicis  audivi.  Ar- 
tem obstetriciam  practicam  Directore  Cei.  EI.  de  Siebold, 
quo  vero  defuncto,  dignissimo  ejus  filio  Dr . Ed.  de  Sie- 
bold continuavi. 

Omnibus  bis  viris  dodissimis  atque  Celeberrimis  quam 
maximas  ago  gratias,  eorumque  in  me  bene  merita 
pia  grataque  mente  venerari  nunquam  desinam. 

Tentamine  philosophico  medicoque  et  examine  ri- 
goroso  coram  gratioso  medicorum  ordine  rite  superatis 
spero,  fore  ut  summi  in  Medicina  et  Chirurgia  hono- 
res mihi  concedantur.  — 


THESES  DEFENDENDAE 

Causa  primaria  fehris  in  irritatione  cordis  et  arteriarum 
posita  est. 

II. 

Non  quivis  scirrhus  aut  carcinoma  extirpando  sanetur  licet. 

III. 


Fonticulus  optime  reditum  cancri  prohibet. 

IV. 

Nullum  certum  mortis  signum  nisi  putredo. 


Ab  uno  pare  hominum  originem  nos  ducere  posse , nego. 

VI. 

Arthritis  et  Rheumatismus  immensum  est , quantum  distent. 


